Alegeri prezidențiale din 2024 în Republica Moldova

La 20 octombrie 2024 au avut loc alegerile [președintelui Republicii Moldova](https://alegeri.md/w/Pre%C8%99edintele_Republicii_Moldova), care reprezintă cel de-al cincilea [scrutin](https://alegeri.md/w/Alegeri_%C3%AEn_Republica_Moldova) [prezidențial](https://alegeri.md/w/Alegeri_preziden%C8%9Biale_%C3%AEn_Republica_Moldova) de la [declararea independenței](https://alegeri.md/w/Declara%C8%9Bia_de_independen%C8%9B%C4%83_a_Republicii_Moldova). Cetățenii aleg șeful statului – garantul suveranității, independenței naționale, al unității și integrității teritoriale a țării. Pentru a fi declarat valabil, la scrutin trebuie să participe cel puțin 1/3 din numărul alegătorilor înscriși în listele electorale.

[Alegerile](https://alegeri.md/w/Alegeri_%C3%AEn_Republica_Moldova) din 20 octombrie 2024, organizate în aceeași zi cu [referendumul republican constituțional](https://alegeri.md/w/Referendumul_republican_constitu%C8%9Bional_din_2024), reprezintă cel de-al cincilea [scrutin prezidențial](https://alegeri.md/w/Alegeri_preziden%C8%9Biale_%C3%AEn_Republica_Moldova) de la [independența Republicii Moldova](https://alegeri.md/w/Declara%C8%9Bia_de_independen%C8%9B%C4%83_a_Republicii_Moldova). În cadrul acestui scrutin, cetățenii aleg direct [președintele țării](https://alegeri.md/w/Pre%C8%99edintele_Republicii_Moldova). Orice cetățean cu drept de vot, care a împlinit 40 de ani, a locuit sau locuiește permanent în Republica Moldova de cel puțin 10 ani, cunoaște limba română și deține studii superioare, poate candida la funcția de președinte. Candidații pot fi propuși de [partidele politice](https://alegeri.md/w/Partide_politice_din_Republica_Moldova) [înregistrate](https://alegeri.md/w/Lista_partidelor_politice_din_Republica_Moldova), blocurile electorale sau grupuri de inițiativă ale cetățenilor.

Scrutinul din 2024 introduce, pentru prima dată, [votarea prin corespondență](https://alegeri.md/w/Votarea_peste_hotare_%C3%AEn_2024), ca alternativă de vot. Această metodă se aplică parțial și este disponibilă pentru cetățenii moldoveni aflați în timpul alegerilor pe teritoriul Statelor Unite ale Americii, Canadei, Norvegiei, Suediei, Islandei și Finlandei, cu condiția să se înregistreze în prealabil pentru votul prin corespondență și să fie incluși în lista electorală după acceptarea cererii lor.

Pentru ca alegerile să fie validate, cel puțin o treime dintre alegătorii înscriși în listele electorale trebuie să se prezinte la urne. Candidatul care obține majoritatea voturilor valabil exprimate este declarat ales. În cazul în care aceste condiții nu sunt îndeplinite, se organizează un al doilea tur de scrutin după două săptămâni, la care participă primii doi candidați cu cele mai multe voturi din primul tur. În al doilea tur, candidatul cu cele mai multe voturi este ales, indiferent de prezența la vot. Rezultatele finale ale alegerilor sunt validate de Curtea Constituțională.

Rezultatele alegerilor

[Comisia Electorală Centrală](https://pv.cec.md/): Prezența la vot a fost de 51,75% (50,72% la referendum), fiind depășit pragul de validare de 1/3 din numărul alegătorilor înscriși în listele electorale.

Pe 3 noiembrie 2024 va fi organizat turul doi al [alegerilor](https://alegeri.md/w/Alegeri_preziden%C8%9Biale_%C3%AEn_Republica_Moldova) pentru funcția de [președinte al Republicii Moldova](https://alegeri.md/w/Pre%C8%99edintele_Republicii_Moldova) pentru primii doi [candidați](https://alegeri.md/w/Candida%C8%9Bi_pentru_func%C8%9Bia_de_pre%C8%99edinte_al_Republicii_Moldova_la_alegerile_preziden%C8%9Biale_din_2024) stabiliți în ordinea descreșterii numărului de voturi obținute în primul tur – [Maia Sandu](https://alegeri.md/w/Candida%C8%9Bi_pentru_func%C8%9Bia_de_pre%C8%99edinte_al_Republicii_Moldova_la_alegerile_preziden%C8%9Biale_din_2024#Maia_Sandu) și [Alexandr Stoianoglo](https://alegeri.md/w/Candida%C8%9Bi_pentru_func%C8%9Bia_de_pre%C8%99edinte_al_Republicii_Moldova_la_alegerile_preziden%C8%9Biale_din_2024#Alexandr_Stoianoglo).

Candidați înregistrați

Pentru scrutinul prezidențial din 20 octombrie 2024, Comisia Electorală Centrală a înregistrat [11 concurenți electorali](https://alegeri.md/w/Candida%C8%9Bi_pentru_func%C8%9Bia_de_pre%C8%99edinte_al_Republicii_Moldova_la_alegerile_preziden%C8%9Biale_din_2024) din 13 grupuri de inițiativă care au colectat semnături pentru susținerea candidaților la funcția de [președinte al Republicii Moldova](https://alegeri.md/w/Pre%C8%99edintele_Republicii_Moldova). Înregistrarea lui Igor Munteanu, candidatul Coaliției pentru Unitate și Bunăstare, a fost respinsă din cauza numărului insuficient de semnături valide, iar Alexandru Arseni, desemnat de adunarea cetățenilor, nu a depus cererea la CEC.